Kom geniet die rustigheid van die Karoo en verken die pragtige omgewing om Orania. Karoosig Gastehuis is geleë op 'n koppie in die hartjie van Orania en spog met pragtige uitsigte oor die dorp en omliggende Karoo. Die 4ster gastehuis is een van die gerieflikste verblyf opsies in Orania en is gebou met die doel om as 'n gastehuis bedryf te word. Ons gaste word ook bederf met 'n ligging naby al die toerisme aantreklikhede, restaurante, winkels by Ou Karooplaas Sentrum en Stokkiesdraai Avontuurpark, Bo-Karoo Kampus, Dorpsraad se munisipale kantore en veiligheidsentrum.